19880616

Директива на Съвета

от 16 юни 1988 година

за изменение на приложение II към Директива 86/280/ЕИО относно пределно допустимите стойности и целевите показатели за качество за заустванията на някои опасни вещества от списък I на приложението към Директива 76/464/ЕИО

(88/347/ЕИО)

СЪВЕТЪТ НА ЕВРОПЕЙСКИТЕ ОБЩНОСТИ,

като взе предвид Договора за създаване на Европейската икономическа общност, и по-специално член 130 Т от него,

като взе предвид Директива 76/464/ЕИО на Съвета от 4 май 1976 г. относно замърсяването, причинено от заустване на някои опасни вещества във водната среда на Общността [1], и по-специално членове 6 и 12 от нея,

като взе предвид Директива 86/280/ЕИО на Съвета от 12 юни 1986 г. относно пределно допустимите стойности и целевите показатели за качество за заустванията на някои опасни вещества от списък I на приложението към Директива 76/464/ЕИО [2],

като взе предвид предложението на Комисията [3],

като взе предвид становището на Европейския парламент [4],

като взе предвид становището на Икономическия и социален комитет [5],

като има предвид, че с оглед опазване на водната среда на Общността от замърсяване с някои опасни вещества член 3 от Директива 76/464/ЕИО въвежда режим на предварителни разрешителни за определяне на емисионните норми за заустванията на веществата от списък I от приложението; като има предвид, че член 6 от посочената директива предвижда определянето на пределно допустими стойности на емисионните норми, а също така и целеви показатели за качество за водната среда, засегната от заустванията на тези вещества;

като има предвид, че държавите-членки се задължават да прилагат пределно допустимите стойности, с изключение на случаите, в които те могат да прилагат целите за постигане на качество;

като има предвид, че Директива 86/280/ЕИО трябва да бъде изменена, по предложение на Комисията, в светлината на развитието на научното знание предимно за токсичността, продължителността и натрупването на споменатите вещества в живите организми и в утайките или в случай на подобрение на най-добрите налични технически средства; като има предвид, че има основание да се допълни споменатата директива с разпоредби за други опасни вещества и да се измени и допълни приложение II;

като има предвид, че въз основа на критериите, определени в Директива 76/464/ЕИО, алдрин, диелдрин, ендрин, изодрин, хексахлорбензен, хексахлорбутадиен и хлороформ трябва да се включат в разпоредбите на Директива 86/280/ЕИО,

ПРИЕ НАСТОЯЩАТА ДИРЕКТИВА:

Член 1

Приложение II към Директива 86/280/ЕИО на Съвета се изменя, както следва:

1. Под заглавието се добавят следните точки:

"4. За алдрин, диелдрин, ендрин и изодрин

5. За хексахлорбензен

6. За хексахлорбутадиен

7. За хлороформ."

2. Добавят се следните раздели:

"IV. Специални разпоредби относно:

—алдрин (№ 1) [6] | CAS-№ 309-00-2 |

—диелдрин (№ 71) [7] | CAS-№ 60-57-1 |

—ендрин (№ 77) [8] | CAS-№ 72-20-8 |

—изодрин (№ 130) [9] | CAS-№ 456-73-6 |

Рубрика А (1, 71, 77, 130): Пределно допустими стойности на емисионните норми [10]

Вид промишлено предприятие [11] | Вид средна стойност | Пределно допустими стойности, изразени в | Да се спазва от |

тегло | концентрация μg/l заустена вода [12] |

Производство на алдрин и/или диелдрин, и/или ендрин, включително препаратна форма на тези вещества в същото място | месечна | 3 g на тон общ производствен капацитет (g/t) | 2 | 1.1.1989 г. |

дневна | 15 g на тон общ производствен капацитет (g/t) [13] | 10 [13] | 1.1.1989 г. |

Рубрика Б (1, 71, 77, 130): Целеви показатели за качество

Среда | Вещество | Целеви показатели за качество ng/l да се спазват от |

1.1.1989 г. | 1.1.1994 г. |

Вътрешни повърхностни води | Алдрин | общо 30 за четирите вещества с максимум от 5 за ендрин | 10 |

Води при устието | Диелдрин | | 10 |

Вътрешни крайбрежни води, освен водите при устието | Ендрин | | 5 |

Териториални морски води | Изодрин | | 5 |

Неизменност: Концентрацията на алдрин и/или диелдрин, и/или ендрин, и/или изодрин в утайките и/или черупковите, и/или ракообразните, и/или рибите не трябва да се увеличава значително във времето.

Рубрика В (1, 71, 77, 130): Референтен метод на измерване

1. Референтният метод на измерване за определянето на алдрин, диелдрин, ендрин и/или изодрин в отпадъчни води и във водната среда е хроматография в газова фаза с детекция за улавяне на електрони след екстракцията чрез подходящ разтворител. Границата на определяне [14] за всяко вещество е 2,5 ng/l за водите и 400 ng/l за отпадъчните води, в зависимост от броя на наличните паразитни вещества в пробата.

2. Референтият метод на измерване за определянето на алдрин, диелдрин, ендрин и/или изодрин в утайките и организмите е хроматография в газова фаза с детекция за улавяне на електрони след подходяща подготовка на пробите. Границата на определяне е 1 μg/kg сухо тегло за всяко отделно вещество.

3. Точността и верността на метода трябва да е ± 50 % при концентрация, която представлява двукратната стойност на границата на определяне.

V. Специални разпоредби относно хексахлорбензен (НСВ) (№ 83)

CAS – 118-74-1

Рубрика А (83): Пределно допустими стойности на емисионните норми

Неизменност: Замърсяването, произтичащо от зауствания на НСВ и засягащо концентрациите в утайките и/или черупковите, и/или ракообразните, и/или рибите не трябва да има, пряко или косвено, значително увеличение във времето.

Вид промишлено предприятие [15] [16] [17] | Вид средна стойност | Пределно допустими стойности, изразени в | Да се спазва от |

тегло | концентрация |

1.Производство и преработка на НСВ | месечна | 10 g НСВ/тон производствен капацитет за НСВ | 1 mg/l НСВ | 1.1.1990 г. |

| дневна | 20 g НСВ/тон производствен капацитет за НСВ | 2 mg/l НСВ |

2.Производство на перхлоретилен (PER) и на въглероден тетрахлорид (CCl4) чрез перхлориране | месечна | 1,5 g НСВ/тон общ производствен капацитет на (PER) + CCl4 | 1,5 mg/l НСВ | 1.1.1990 г. |

| дневна | 3 g НСВ/тон общ производствен капацитет на (PER) + CCl4 | 3 mg/l НСВ |

3.Производство на трихлоретилен и/или на перхлоретилен чрез всеки друг процес [18] | месечна | — | — | — |

| дневна | — | — | — |

Рубрика Б (83): Целеви показатели за качество [19]

Неизменност: Концентрацията на НСВ в утайките и/или черупковите и/или ракообразните и/или рибите не трябва да се увеличава значително във времето.

Среда | Целеви показатели за качество | Мерна единица | Да се спазва от |

Вътрешни повърхностни води | 0,03 | μg/l | 1.1.1990 г. |

Води при устието |

Вътрешни крайбрежни води, освен водите при устието |

Териториални морски води |

Рубрика В (83): Референтен метод на измерване

1. Референтният метод на измерване за определяне наличието на НСВ в отпадъчните води и във водите е хроматография в газова фаза с детекция за улавяне на електрони след екстракцията чрез подходящ разтворител.

Границата на определяне [1] "Граница на определяне" х g от дадено вещество е най-малкото количество, което може да бъде количествено определено в дадена проба на базата на даден работен метод, различно от нула. за НСВ е в диапазона между 1 и 10 ng/l за водите и 0,5 и 1 μg/l за отпадъчните води, в зависимост от наличните паразитни вещества в пробата.

2. Референтният метод за определяне наличието на НСВ в утайките и организмите, е хроматография в газова фаза с детекция за улавяне на електрони след подходяща подготовка на пробата. Границата на определяне [1] "Граница на определяне" х g от дадено вещество е най-малкото количество, което може да бъде количествено определено в дадена проба на базата на даден работен метод, различно от нула. е в диапазона между 1 и 10 μg/kg сухо вещество.

3. Точността и верността на метода трябва да е ± 50 % при концентрация, която представлява двукратната стойност на границата на определяне [1] "Граница на определяне" х g от дадено вещество е най-малкото количество, което може да бъде количествено определено в дадена проба на базата на даден работен метод, различно от нула..

VI. Специални разпоредби относно хексахлорбутадиен (НСВD) (№ 84)

CAS – 87-68-3

Рубрика А (84): Пределно допустими стойности на емисионните норми

Неизменност: Замърсяването, произтичащо от зауствания на НСВD и засягащо концентрациите в утайките и/или черупковите, и/или ракообразните, и/или рибите не трябва, пряко или косвено, да се увеличава значително във времето.

Вид промишлено предприятие [23] [24] [25] | Вид средна стойност | Пределно допустими стойности, изразени в | Да се спазва от |

тегло | концентрация |

1.Производство на перхлоретилен (PER) и въглероден тетрахлорид (CCl4) чрез перхлориране | месечна | 1,5 g НСВD/тон общ производствен капацитет на PER + CCl4 | 1,5 mg/l НСВD | |

| | | | 1.1.1990 г. |

| дневна | 3 g НСВD/тон общ производствен капацитет на PER + CCl4 | 3 mg/l НСВD | |

2.Производство на трихлоретилен и/или перхлоретилен чрез всеки друг процес [26] | месечна | — | — | — |

| дневна | — | — | — |

Рубрика Б (84): Целеви показатели за качество [27]

Неизменност: Концентрацията на НСВD в утайките и/или черупковите, и/или ракообразните, и/или рибите не трябва да се увеличава значително във времето.

Среда | Целеви показатели за качество | Мерна единица | Да се спазва от |

Вътрешни повърхностни води | 0,1 | μg/l | 1.1.1990 г. |

Води при устието |

Вътрешни крайбрежни води,освен водите при устието |

Териториални морски води |

Рубрика В (84): Референтен метод на измерване

1. Референтният метод на измерване за определяне наличието на НСВD в отпадъчните води и във водите е хроматография в газова фаза с детекция за улавяне на електрони след екстракцията чрез подходящ разтворител.

Границата на определяне [28] за НСВD е в диапазона между 1 и 10 ng/l за водите и 0,5 и 1 μg/l за отпадъчните води, в зависимост от наличните паразитни вещества в пробата.

2. Референтният метод за определяне наличието на НСВD в утайките и организмите, е хроматография в газова фаза с детекция за улавяне на електрони след подходяща подготовка на пробата. Границата на определяне [29] е в диапазона между 1 и 10 μg/kg сухо вещество.

3. Точността и верността на метода трябва да е ± 50 % при концентрация, която представлява двукратната стойност на границата на определяне [30].

VII. Специални разпоредби относно хлороформ (CHCl3) (№ 23) [31]

САS – 67-66-3

Рубрика А (23): Пределно допустими стойности на емисионните норми

Вид промишлено предприятие [32] [33] | Пределно допустими стойности (средномесечни), изразени в [34] [35] | Да се спазва от |

тегло | концентрация |

1.Производство на хлорметани от метанол или от комбинация на метанол и метан [36] | 10 g CHCl3/тон общ производствен капацитет за хлорметани | 1 mg/l | 1.1.1990 г. |

2.Производство на хлорметани чрез хлориране на метан | 7,5 g CHCl3/тон общ производствен капацитет за хлорметани | 1 mg/l | 1.1.1990 г. |

3.Производство на хлорофлуоровъглерод (CFC) [37] | — | — | — |

Рубрика Б (23): Целеви показатели за качество [1] Без да се накърняват разпоредбите на член 6, параграф 3 от Директива 76/464/ЕИО, когато е доказано, че няма никакъв проблем за спазването и постоянното поддържане на посочения по-горе целеви показател за качество, може да се въведе опростена процедура на контрол.

Среда | Целеви показатели за качество | Мерна единица | Да се спазва от |

Вътрешни повърхностни води | 12 | μg/l | 1.1.1990 г. |

Води при устието |

Вътрешни крайбрежни води, освен водите при устието |

Териториални води |

Рубрика В (23): Референтен метод на измерване

1. Референтният метод на измерване за определяне наличието на хлороформ в отпадъчните води и във водите е хроматография в газова фаза.

Трябва да се използва чувствителен детектор, когато концентрацията е под 0,5 mg/l, и в този случай границата на определяне [39] е 0,1 μg/l. За концентрация над 0,5 mg/l е приемлива граница на определяне от 0,1 mg/l.

2. Точността и верността на метода трябва да е ± 50 % при концентрация, която представлява двукратната стойност на границата на определяне.

Член 2

Държавите-членки вземат мерките, необходими за да се съобразят с настоящата директива, преди 1 януари 1989 г., по отношение на алдрин, диелдрин, ендрин и изодрин, и преди 1 януари 1990 г., по отношение на останалите вещества. Те незабавно информират Комисията за това.

Държавите-членки съобщават на Комисията разпоредбите от националното законодателство, които те приемат в областта, уредена с настоящата директива.

Член 3

Адресати на настоящата директива са държавите-членки.

Съставено в Люксембург на 16 юни 1988 година.

За Съвета

Председател

K. Töpfer

[1] ОВ L 129, 18.5.1976 г., стр. 23.

[2] ОВ L 181, 4.7.1986 г., стр. 16.

[3] ОВ С 146, 12.6.1979 г., стр. 5, ОВ С 309, 3.12.1986 г., стр. 3, ОВ С 314, 26.11.1987 г., стр. 5 и ОВ С 70, 18.3.1985 г., стр. 15.

[4] ОВ С 122, 9.5.1988 г. и ОВ С 120, 20.5.1986 г., стр. 164.

[5] ОВ С 232, 31.8.1987 г., стр. 2, ОВ С 356, 31.12.1987 г., стр. 69 и ОВ С 188, 29.7.1985 г., стр. 19.

[6] Алдрин е химическото съединение С12Н8Cl61, 2, 3, 4, 10, 10-хексахлоро-1, 4, 4а, 5, 8, 8а-хексахидро-1, 4-ендо-5, 8-екзо-диметано-нафтален.

[7] Диелдрин е химическото съединение С12Н8Cl6О1, 2, 3, 4, 10, 10-хексахлоро-6, 7-епокси-1, 4, 4а, 5, 6, 7, 8, 8а-октахидро-1, 4-ендо-5, 8-екзо-диметано-нафтален.

[8] Ендрин е химическото съединение С12Н8Cl6О1, 2, 3, 4, 10, 10-хексахлоро-6, 7-епокси-1, 4, 4а, 5, 6, 7, 8, 8а-октахидро-1, 4-ендо-5, 8-ендо-диметано-нафтален.

[9] Изодрин е химическото съединение С12Н8Cl61, 2, 3, 4, 10, 10-хексахлоро-1, 4, 4а, 5, 8, 8а-хексахидро-1, 4-ендо-5, 8-ендо-диметано-нафтален

[14] "Граница на определяне" х g от дадено вещество е най-малкото количество, което може да бъде количествено определено в дадена проба на базата на даден работен метод, което може също да е различно от нула.

[19] Комисията периодично ще проверява възможността за определянето на по-строги целеви показатели за качество, отчитайки измерените концентрации на НСВ в утайките и/или черупковите, и/или ракообразните, и/или рибите, и ще докладва на Съвета преди 1 януари 1995 г. с оглед да се определи, дали има основания за промени в директивата.

[27] Комисията периодично ще проверява възможността за определянето на по-строги целеви показатели за качество, отчитайки измерените концентрации на НСВD в утайките и/или черупковите, и/или ракообразните, и/или рибите, и ще докладва на Съвета преди 1 януари 1995 г. с оглед да се определи, дали има основания за промени в директивата.

[28] "Границата на определяне" х g от дадено вещество е най-малкото количество, което може да бъде количествено определено в дадена проба на базата на даден работен метод, различно от нула.

[29] "Границата на определяне" х g от дадено вещество е най-малкото количество, което може да бъде количествено определено в дадена проба на базата на даден работен метод, различно от нула.

[30] Границата на определяне "х g от дадено вещество е най-малкото количество, което може да бъде количествено определено в дадена проба на базата на даден работен метод, различно от нула."

[39] "Граница на определяне" х g от дадено вещество е най-малкото количество, което може да бъде количествено определено в дадена проба на базата на даден работен метод, различно от нула."

--------------------------------------------------